LIETUVOS RESPUBLIKOS ŽEMĖS ŪKIO MINISTRAS

Į S A K Y M A S

DĖL DIRVOŽEMIO TYRIMŲ 2006 METŲ DARBŲ PROGRAMOS

2006 m. liepos 14 d. Nr. 3D-294

Vilnius

1. Tvirtinu Dirvožemio tyrimų 2006 metų darbų programą (pridedama).

2. Pavedu:

2.1. VĮ Valstybiniam žemėtvarkos institutui vykdyti šio įsakymo 1 punktu patvirtintos programos 1 dalį.

2.2. Žemės ūkio ministerijos Bendrosios rinkos organizavimo departamentui organizuoti šio įsakymo 1 punktu patvirtintos programos 2 dalies įgyvendinimą.

L. E. ŽEMĖS ŪKIO

MINISTRO PAREIGAS	KAZIMIRA DANUTĖ PRUNSKIENĖ

______________

PATVIRTINTA

Lietuvos Respublikos žemės ūkio ministro

2006 m. liepos 14 d. įsakymu Nr. 3D-294

DIRVOŽEMIO TYRIMŲ 2006 METŲ DARBŲ PROGRAMA

Eil. Nr.	Darbų etapų pavadinimai	Laukiami rezultatai	Darbų etapų įvykdymo terminai
1. NAUJOS ŽEMĖS VERTINIMO METODIKOS PARENGIMAS
1.1. Naujai žemės vertinimo metodikai vertinimo kriterijų bei skalės parengimas
1.1.1.	Lietuvoje vykdytų bandymų, tinkamų žemei vertinti, atrinkimas ir tyrimo rezultatų įvertinimas	Lietuvoje iki 2005 m. vykdytų bandymų, tinkamų žemei vertinti, atrinkimas, šių bandymų plotų dirvožemių įvertinimas, nustatant dirvožemio genetinės ir granuliometrinės sudėties grupes pagal Lietuvos dirvožemio 1999 m. klasifikaciją (LTDK-99 klasifikaciją). Derliaus duomenų pagal dirvožemių atmainas ir auginamus augalus perskaičiavimas į bendrosios energijos vienetus. Derliaus duomenų, išreikštų bendrąja energija, panaudojimas atskirų dirvožemio atmainų žemės našumo balo nustatymui.	Tarpinė atskaita pateikiama 2006-10-01, o galutinė – 2006-12-10 ŽŪM Bendrosios rinkos organizavimo departamentui.
1.1.2.	Dirvožemio drėgmės režimo ir agrocheminių savybių įtakos žemės ūkio augalų derlingumui įvairiose dirvožemio atmainose įvertinimas	Skirtingų drėgmės režimo sąlygų, įtakos žemės ūkio augalų derlingumui bandymų duomenų sukaupimas, įvertinimas ir pataisos koeficientų nustatymas. Pagal skirtingą dirvožemio reakciją, fosforo, kalio, humuso kiekį ir jų įtakos žemės ūkio augalų derlingumui bandymų duomenų kaupimas, vertinimas ir pataisos koeficientų nustatymas. Duomenų kaupimas skirtingoms klimato sąlygoms, taip pat teritorijoms, esančioms prie intensyvių taršos šaltinių, įvertinti.

1.1.3.	Trūkstamų duomenų augalų derliaus bendrajai energijai apskaičiuoti cheminės sudėties tyrimai	Derliaus bendrajai energijai apskaičiuoti trūkstamų augalų ėminių paėmimas cheminės sudėties tyrimams, nustatant ž. ląstelienos, ž. baltymų, ž. riebalų, ž. pelenų, ž. neazotinių ekstraktinių medžiagų koncentracijas.

1.1.4.	Tyrimai augalų derliui ir dirvožemio agrocheminiams rodikliams įvairiuose dirvožemiuose papildyti	Naujų tyrimų apie žemės ūkio augalų, numatytų žemės našumo vertei nustatyti, derlingumo įvertinimas įvairiuose dirvožemiuose. Tyrimų medžiagos apibendrinimas ir dėsningumų nustatymas.

1.1.5.	Tyrimo duomenų panaudojimas naujos žemės vertinimo lentelės sudarymui ir pataisos koeficientų nustatymui. Žemės vertinimo duomenų pagal naują ir seną metodiką palyginimas	Naujos žemės vertinimo lentelės sudarymas ir pataisos koeficientų nustatymas, žemės vertinimo duomenų pagal seną ir naują metodiką palyginimas, metodikos parengimas, sprendinių kompiuterinei programai sudarymas, naudojimosi instrukcijos parengimas.

1.2. Naujai žemės vertinimo metodikai automatizuotos skaitmeninės programos sukūrimas
1.2.1.	Analizė/Programinės įrangos reikalavimų nustatymas	Poreikių analizė. Preliminarus programinės įrangos specifikacijos parengimas. Preliminarios specifikacijos suderinimas. Atsiliepimų surinkimas apie preliminarią specifikaciją. Atsiliepimų įtraukimas į programinės įrangos specifikaciją. Patvirtinamos sąvokos ir resursai.	Tarpinė atskaita pateikiama 2006-10-01, o galutinė – 2006-12-10 ŽŪM Bendrosios rinkos organizavimo departamentui.
1.2.2.	Projektavimas	Programinės įrangos specifikacijos peržiūra. Funkcinės specifikacijos sukūrimas. Prototipo sukūrimas pagal funkcinę specifikaciją. Funkcinės specifikacijos peržiūra. Atsiliepimų įtraukimas į funkcinę specifikaciją. Pakeitimų programoje aprobavimas.

1.2.3.	Testavimas	Testavimo planų sukūrimas pagal specifikaciją. Integralumo ir suderinamumo testavimo planų sukūrimas pagal specifikaciją. Modulių kodo peržiūra. Modulių testavimas pagal specifikaciją. Neatitikčių aptikimas ir dokumentavimas. Kodo keitimas. Pakartotinis pakeisto kodo testavimas. Modulių integralumo testavimas pagal specifikaciją. Neatitikčių aptikimas ir dokumentavimas. Kodo keitimas. Pakartotinis pakeisto kodo testavimas.

1.2.4.	Dokumentavimas	Pagalbos sistemos specifikacijos sukūrimas. Pagalbos sistemos sukūrimas. Programos pagalbos pirminė peržiūra. Atsiliepimų įtraukimas į programos pagalbą. Vartotojo vadovo specifikacijos sukūrimas. Vartotojo vadovo sukūrimas. Visos dokumentacijos peržiūra. Atsiliepimų įtraukimas į dokumentaciją. Dokumentavimo užbaigimas.

1.2.5.	Programos išbandymas (Pilot)	Duomenų parinkimas ir suvedimas. Testavimo grupės parinkimas. Techninės įrangos parametrų parengimas žemės našumo vertinimo duomenų grafinei išraiškai. Programinės įrangos instaliavimas. Vartotojų atsiliepimų dokumentavimas. Programos išbandymo įvertinimas. Programos išbandymo užbaigimas. Bandomųjų teritorijų (300-1000 ha ploto objektų, kurių gamtinės sąlygos skiriasi) skaitmeninių žemėlapių pagrindu dirvožemio savybių išraiška žemės našumo vertinimas, technologinių bei metodinių klausimų sprendimas.

1.2.6.	Mokymas ir programos pristatymas	Mokymo medžiagos sukūrimas. Mokymo kursų organizavimas. Programinės įrangos pristatymas.

2. DIRVOŽEMIO AGROCHEMINIAI TYRIMAI
2.1.	2005 m. surinktą dirvožemio ėminių rūgštumo, judriųjų fosforo ir kalio laboratorinės analizės	Laboratorinės analizės iš šio tiriamo ploto: Plungės r. 11600 ha, Alytaus r. 8800 ha, Pakruojo r. 13000 ha. Iš viso: 33400 ha	Tarpinė atskaita pateikiama 2006-10-01, o galutinė – 2006-12-10 ŽŪM Bendrosios rinkos organizavimo departamentui.
2.2.	2005 m. dirvožemio agrocheminio tyrimo duomenų sutvarkymas ir įvedimas į Geografinės informacinės sistemos (toliau – GIS) duomenų bazę	2005 m. tirtų vietų duomenų apibendrinimas ir įvedimas į GIS duomenų bazę: Plungės r. 17000 ha, Alytaus r. 13000 ha, Pakruojo r. 15000 ha, Kauno r. 5000 ha. Iš viso: 50000 ha.

2.3.	Dirvožemio agrocheminiai tyrimai lauke	Dirvožemio ėminių surinkimas iš šių plotų: Kauno r. 10000 ha, Šilalės r. 12000 ha, Kaišiadorių r. 10000 ha, Vilkaviškio r. 8000 ha. Iš viso: 40000 ha

2.4.	Ankstesnių agrocheminio tyrimo duomenų atnaujinimas kameraliniu būdu ir įvedimas į GIS duomenų bazę	Ankstesnių agrocheminio tyrimo duomenų atnaujinimas kameraliniu būdu ir įvedimas į GIS duomenų bazę 200 000 ha plotui.

______________